दरभंगा : विद्यापति सेवा संस्थानक कार्यकारी अध्यक्ष संग मैथिलीक लेखक बुचरु पासवान प्रखण्ड क्षेत्रक अवाम गाममे बैसार कऽ मिथिलाक सर्वाँगीण विकासमे सहयोग देबा आ आह्रानमे आगू ऐबा लेल अपील केलनि। ओ क्षेत्रक लाइफ लाइन झंझारपुर रेल संग सड़क पुलक जर्जर हालति देखि खेद प्रकट करैत जल्द नव पुल बनेबाक मांग जल संसाधन, पथ निर्माण आ पुल निगम केँ अधिकारीसं केलनि। ओ अविलंब कारवाई नहि भेला पर आंदोलनक चेतौनी सेहो देलनि। ओ ठेँगहामे मुख्यमंत्री द्वारा कमला पर पुल बनेबाक प्रशंसा तऽ झंझारपुर रेल संग सड़क पुल कमला बलानक जर्जरता पर ध्यान आकृष्ट कराबय लेल विधान परिषदक सदस्य प्रो. विनोद कुमार सिँह केँ प्रति आभार जतौलनि। बताबी जे एहि पुलक जर्जर हालत आ नव पुल निर्माण लेल ओ पूर्वमे सेहो धरना-प्रर्दशन कएने छथि। 